
AVIZ

asupra proiectului de Lege pentru modificarea art. 16 alin. (1) lit. e) din Legea nr. 448/2006 privind protecţia şi promovarea persoanelor cu handicap
(PLx 267/2011)


În baza prevederilor art. 95 din Regulamentul Camerei Deputaţilor, republicat, cu adresa nr. PLx 267/ 09 mai 2011, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru modificarea art. 16 alin. (1) lit. e) din Legea nr. 448/2006 privind protecţia şi promovarea persoanelor cu handicap.


Proiectul de lege a fost dezbătut în Comisie, în şedinţa din 17 mai 2011.


Comisia, cu unanimitatea voturilor celor prezenţi, a hotărât să emită aviz favorabil asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor organice.

